№ КГД-12-2-19/1921-ВН от 26.01.2026

**«Пайда салығының номиналды мөлшерлемесі Қазақстан Республикасындағы корпоративтік табыс салығы мөлшерлемесінің 75 пайызынан астамын құрайтын, қосарланған салық салуды болғызбау және салықтарды төлеуден жалтаруға жол бермеу мәселелерін реттейтін халықаралық шарт күшіне енген елдердің тізімін бекіту туралы» Қазақстан Республикасының Қаржы министрі бұйрығының жобасын**

(бұдан әрі – Жоба) **қабылдаудың ықтимал қоғамдық-саяси, құқықтық, ақпараттық және өзге де ықтимал салдарын**

**БАҒАЛАУ**

**1. Қоғамдық-саяси салдарға бағалау:**

Жоба азаматтардың конституциялық құқықтары мен бостандықтарын бұзбайды және салықтық әкімшілендірудің ашықтығын арттыруға бағытталған. Жоба Қазақстанның резидент заңды немесе жеке тұлғаларының шет елден алған кірістеріне ғана қатысты. Жоба қосарланған салық салуды болғызбау және салықтарды төлеуден жалтаруға жол бермеу мәселелерін реттейтін халықаралық шарт күшіне енген елдердің тізіміне енгізілген мемлекеттерден кірістері болған кезде қосымша салықтық тексерулердің қежеттілігін жояды.

**2. Құқықтық салдарға бағалау:**

Жоба Қазақстан Республикасы Салық кодексінің 332-бабы 1-тармағының 1) тармақшасын іске асыру мақсатында әзірленген. Тиісінше, ол Конституцияға және Қазақстан Республикасының өзге де қолданыстағы нормативтік құқықтық актілеріне қайшы келмейді.

Жоба салық төлеушілер үшін жаңа міндеттемелер мен шектеулер енгізбейді, тек Қазақстан Республикасының Салық кодексінде және халықаралық келісімшартта көзделген процесті реттейді.

Осылайша, Жоба Қазақстан Республикасының Салық кодексін және Қазақстан Республикасы тараптардың бірі толып табылатын, қосарланған салық салуды болғызбау және салықтарды төлеуден жалтаруға жол бермеу мәселелерін реттейтін халықаралық шартты қолдануда құқықтық анықтық пен болжамдылықты нығайтуға ықпал етеді.

**3. Ақпараттық салдарға бағалау:**

Жоба бойынша ақпараттық салдары елеусіз деп бағаланады, өйткені Жоба бақыланатын шетелдік компанияларды (БШК) әкімшілендіруді жетілдіру мақсатында қосарланған салық салуды болғызбау және салықтарды төлеуден жалтаруға жол бермеу мәселелерін реттейтін халықаралық шарт күшіне енген елдердің тізімі бекітеді, бұл нәтижесінде көлеңкелі экономика үлесінің қысқаруына әкеледі.

Сонымен қатар, қажет болған жағдайда, түсіндіру жұмыстарын жүргізу бөлігінде аталған тақырып бойынша пресс-релиз ұсынылады.

**4. Өзге салдарға бағалау:**

Жоба республикалық бюджеттен қосымша шығыстарға әкеп соқпайды, кәсіпкерлік ортаға, бәсекелестікке немесе экологиялық жағдайға теріс әсер етпейді.

Жоба нормаларды техникалық нақтылауға бағытталған және ұйымдастырушылық немесе институционалдық реформаларды көздемейді.

Өзге салдарлар болжанбайды.

**Қазақстан Республикасының**

**Қаржы министрі М. Такиев**

**Согласовано**

26.01.2026 16:35 Молдабеков Санжар Мухтарулы

