№ КГД-12-2-19/1921-ВН от 26.01.2026

**ТҮСІНДІРМЕ ЖАЗБА**

**Қазақстан Республикасы Қаржы министрінің**

**«Пайда салығының номиналды мөлшерлемесі Қазақстан Республикасындағы корпоративтік табыс салығы мөлшерлемесінің 75 пайызынан астамын құрайтын, өзімен жасалған қосарланған салық салуды болғызбау және салықтарды төлеуден жалтаруға жол бермеу мәселелерін реттейтін халықаралық шарт күшіне енген елдердің тізімін бекіту туралы»**

**бұйрығының жобасына**

(бұдан әрі – Жоба)

**1. Жобаны әзірлеген мемлекеттік органның атауы.**

Қазақстан Республикасы Қаржы министрлігі.

**2. Нормативтік құқықтық акті жобасын қабылдаудың негіздемелері, оның ішінде тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, сондай-ақ Президенттің, Президент Әкімшілігі басшылығының, Үкімет пен Премьер-Министр Кеңсесінің хаттамалық және өзге де тапсырмаларына сілтеме жасау.**

Жоба Қазақстан Республикасы Салық кодексінің 332-бабы 1-тармағының 1) тармақшасына сәйкес әзірленген.

**3. Нормативтік құқықтық акті жобасы бойынша қаржылық шығындардың қажеттілігі және оның қаржылық қамтамасыз етілуі, оның ішінде қаржыландыру көзі, сондай-ақ бюджет заңнамасында көзделген жағдайда – тиісті бюджет комиссиясының шешімі (тиісті есептеулер, қаржыландыру көзіне сілтеме, тиісті бюджет комиссиясының шешімінің көшірмесі түсіндірме жазбаға міндетті түрде қоса беріледі).**

Жобаны іске асыру республикалық бюджеттен қаржы бөлуді талап етпейді.

**4. Нормативтік құқықтық акті жобасын қабылдау жағдайында халықтың кең тобы үшін болжанатын әлеуметтік-экономикалық, құқықтық және (немесе) өзге де салдарлар, сондай-ақ жобаның ұлттық қауіпсіздікті қамтамасыз етуге әсері.**

Жобаны қабылдау әлеуметтік-экономикалық, құқықтық және (немесе) өзге де теріс салдарға әкеп соқпайды, сондай-ақ ұлттық қауіпсіздікті қамтамасыз етуге әсер етпейді.

**5. Жекелеген әлеуетті стейкхолдерлер (мемлекет, бизнес-қоғамдастық, халық, өзге де санаттар) үшін күтілетін нәтижелердің нақты мақсаттары мен мерзімдері, олардың егжей-тегжейлі сипаттамасы.**

Қазақстан Республикасы Салық кодексінің 332-бабы 1-тармағының 1) тармақшасын іске асыру, атап атқанда Пайда салығының номиналды мөлшерлемесі Қазақстан Республикасындағы корпоративтік табыс салығы мөлшерлемесінің 75 пайызынан астамын құрайтын, қосарланған салық салуды болғызбау және салықтарды төлеуден жалтаруға жол бермеу мәселелерін реттейтін халықаралық шарт күшіне енген елдердің тізімін бекіту болып табылады.

**6. Жоба қабылданған жағдайда заңнаманы осы нормативтік құқықтық акті жобасына сәйкестікке келтіру қажеттілігі (өзге құқықтық актілерді қабылдау не қолданыстағы актілерге өзгерістер және/немесе толықтырулар енгізу талап етілетінін не мұндай қажеттіліктің жоқтығын көрсету).**

Қажет етілмейді.

**7. Жобаның Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Нормативтік құқықтық акті жобасын іске асыруға байланысты жеке кәсіпкерлік субъектілерінің шығындарының азаюын және (немесе) ұлғаюын растайтын есептеулердің нәтижелері.**

Жобаны іске асыру жеке кәсіпкерлік субъектілерінің шығындарының азаюына және (немесе) ұлғаюына әкеп соқпайды.

**Қазақстан Республикасының**

**Қаржы министрі М. Такиев**

**Согласовано**

26.01.2026 16:35 Молдабеков Санжар Мухтарулы

